Θάνος Ολύμπιος

Ο Θάνος Ολύμπιος (Μαρούσι, 10 Μαΐου 1993) είναι Έλληνας τραγουδιστής, μουσικοσυνθέτης και μουσικολόγος. Γεννήθηκε στο Μαρούσι Αττικής.

 Σπουδές 
Είναι πτυχιούχος του Τμήματος Μουσικών Σπουδών του Εθνικού και Καποδιστριακού Πανεπιστημίου Αθηνών με μεταπτυχιακό, κατέχει πτυχίο κλασσικού πιάνου καθώς και πτυχία ανωτάτων θεωρητικών σπουδών μουσικής: Αρμονίας, Αντίστιξης και Φούγκας.

Παίζει κλασσικό πιάνο, αρμόνιο και κιθάρα.

 Δισκογραφία 
Το 2013 κυκλοφόρησε ο πρώτος δίσκος του Θάνου Ολύμπιου με τίτλο ''Διαδρομές'' , όπου έχει ερμηνεύσει τραγούδια γνωστών καταξιωμένων δημιουργών όπως οι (με αλφαβητική σειρά): Σαράντης Αλιβιζάτος, Νινή Ζαχά, Μίκης Θεοδωράκης, Μανώλης Καραντίνης, Αντώνης Μιτζέλος, Χρύσανθος Μουζακίτης, Θανάσης Πολυκανδριώτης, Βασίλης Πάτσιος, Γιάννης Τζουανόπουλος καθώς και ένα ντουέτο με την τραγουδίστρια Πετρή Σαλπέα.

Το 2016 κυκλοφόρησε από την εφημερίδα Ελεύθερος Τύπος ο δεύτερος του δίσκος με καινούριες συνθέσεις του Μίμη Πλέσσα. Ο δίσκος που ονομάζεται ''Διάφανος σταυρός''  και έγινε πλατινένιος , περιέχει 10 τραγούδια όπου την καλλιτεχνική επιμέλεια, τις ερμηνείες πιάνου, καθώς και τις περισσότερες ενορχηστρώσεις επιμελήθηκε ο Μίμης Πλέσσας. Στίχους υπογράφουν οι Λευτέρης Παπαδόπουλος, Λουκίλα Καρρέρ, Δημήτρης Κωνσταντάρας, Μάκης Τριανταφυλλόπουλος, Ιφιγένεια Γιαννοπούλου, Σταύρος Σταύρου και Κώστας Παπαπέτρου. Στο άλμπουμ συμμετέχουν και οι τραγουδίστριες Δέσποινα Ολυμπίου και Ραλλία Χρηστίδου μέσα από δύο ντουέτα μαζί του.

Το 2017, ένα χρόνο πριν φύγει από τη ζωή ο στιχουργός-ποιητής Μάνος Ελευθερίου, είχε εμπιστευθεί στον Θάνο Ολύμπιο τα καινούρια του τραγούδια για τη τρίτη ολοκληρωμένη δισκογραφική δουλειά του. Το πρώτο από αυτά με τίτλο ‘’Έρωτες που έγιναν θηρία’’ σε μουσική του Χρύσανθου Μουζακίτη κυκλοφόρησε τον Ιούλιο του 2017 , ενώ το δεύτερο τραγούδι με τίτλο ‘’Με κιμωλία έγραψα’’ σε μουσική επίσης του Χρύσανθου Μουζακίτη κυκλοφόρησε τον Ιουνιο του 2018  και ήταν το τελευταίο τραγούδι που κυκλοφόρησε εν ζωή του Μάνου Ελευθερίου .

Έκτοτε, κυκλοφόρησε τρία ακόμα νέα τραγούδια σε στίχους του Μάνου Ελευθερίου, το ‘’Φαροφύλακες’’ σε μουσική Χρύσανθου Μουζακίτη , το ‘’Πεσμένος ακροβάτης’’ σε μουσική Μίμη Πλέσσα  το οποίο έχει το μουσικολογικό ενδιαφέρον ότι είναι το μοναδικό τραγούδι που έχουν γράψει μαζί οι δύο αυτοί κορυφαίοι δημιουργοί και το ‘’Μυστική φωτιά’’ σε μουσική του ίδιου του Θάνου Ολύμπιου .

Το 2020, κυκλοφόρησε δύο ακόμα τραγούδια. Το πρώτο από αυτά, με τίτλο ‘’Αν με χρειαστείς’’, συμπεριλήφθηκε στο cd ‘’Αντιστεκόμαστε’’ του Μανώλη Βελιτσιάνου που κυκλοφορεί από την δισκογραφική ‘’Καθρέφτης’’. Το δεύτερο τραγούδι, με τίτλο ‘’Ο έρωτας τα κάνει αυτά’’, σε μουσική του Νίκου Καπλάνη και στίχους της Μαρίας Κολιού, κυκλοφόρησε σε digital single.

Το 2021 κυκλοφόρησε το digital single ‘’Έτρεχα’’ σε μουσική Γιώργου Συκιανάκη & Θάνου Ολύμπιου και σε στίχους Χρήστου Κατσάνη & Θάνου Ολύμπιου.

-  Συναυλίες & εμφανίσεις:

 Έχει δώσει εκατοντάδες συναυλίες και έχει τραγουδήσει σε σημαντικούς συναυλιακούς χώρους, θέατρα και μουσικές σκηνές όπως: στο Ολύμπια Δημοτικό Μουσικό Θέατρο Μαρία Κάλλας (Παλιά Εθνική Λυρική Σκηνή), στο Θέατρο Παλλάς, στο Θέατρο Πέτρας (Πετρούπολη), στο Βεάκειο Θέατρο (Πειραιάς), στο Θέατρο Πολιτιστικού και Συνεδριακού Κέντρου Ηρακλείου (Κρήτη), στο Ευριπίδειο Θέατρο (Σαλαμίνας), στο Θέατρο Βεΐκου (Γαλάτσι), στο Ευριπίδειο Θέατρο Ρεματιάς (Χαλάνδρι), στο Θέατρο Κολωνού (Αθήνα), στο Ανοιχτό Θέατρο Βιβλιοθήκης (Καρπενήσι), στο Θέατρο Αλίκη Βουγιουκλάκη (Βριλήσσια), στο Θέατρο Μίκης Θεοδωράκης (Αργυρούπολη), στο Θέατρο Πάρκου Αντώνης Τρίτσης (Ίλιον), στο Θέατρο Άλσους (Νέας Σμύρνης), στην Αρχαία Ολυμπία, στο Θέατρο Άλσους Θεόγνιδος (Μέγαρα), στο Γυάλινο Μουσικό Θέατρο, στο Θέατρο ΡΕΞ, στη Μουσική σκηνή Σφίγγα, στη μουσική σκηνή ΙΑΝΟΣ, στο Θέατρο ΠΠΙΕΔ (Νέα Φιλαδέλφεια), στο Θέατρο Κολλεγίου Αθηνών, στο Δημοτικό Θέατρο Καλλιθέας, στο Θέατρο Άλσους Περιστερίου, στο Θέατρο Γ μαρίνας Γλυφάδας, στο Πολιτιστικό Κέντρο Καμίνι, στο Πνευματικό Κέντρο Δήμου Βριλησσίων, στο Δημοτικό Κινηματοθέατρο Μελίνα Μερκούρη (Γλυφάδας), στο Εντευκτήριο Εκάλης, στη μουσική σκηνή Χάραμα Πάτρας, στη μουσική σκηνή Ρυθμός Stage, στη μουσική σκηνή Gallerie Δημιουργών, στη μουσική σκηνή Ghost House, στο Regency Casino Mont Parnes καθώς και σε αρκετούς πολιτιστικούς χώρους και θέατρα σε διάφορες πόλεις ανά την Ελλάδα και το εξωτερικό. 

- Συνεργασίες:

 Έχει συνεργαστεί σε συναυλίες με αρκετούς σπουδαίους και καταξιωμένους καλλιτέχνες της Ελλάδας.

Από τραγουδιστές έχει συνεργαστεί (με αλφαβητική σειρά) με τους: Θέμη Αδαμαντίδη, Χαρούλα Αλεξίου, Λένα Αλκαίου, Γεράσιμο Ανδρεάτο, Τζένη Βάνου, Ελένη Βιτάλη, Σοφία Βόσσου, Ελένη Δήμου, Δούκισσα, Νίκο Ζιώγαλα, Πέγκυ Ζήνα, Αντώνη Καλογιάννη, Γιάννη Κότσιρα, Σταμάτη Κόκοτα, Χαρούλα Λαμπράκη, Βασίλη Λέκκα, Μαίρη Λίντα, Γιώργο Μαργαρίτη, Γιώργο Νταλάρα, Λιζέτα Νικολάου, Φίλιππο Νικολάου, Δέσποινα Ολυμπίου, Ελένη Ροδά, Μπάμπη Τσέρτο, Κώστα Χατζή, Λάκη Χαλκιά, Ραλλία Χρηστίδου κ.α. Ενώ από δημιουργούς έχει συνεργαστεί (με αλφαβητική σειρά) με τους: Κώστα Βίρβο, Ζακ Ιακωβίδη, Μανώλη Καραντίνη, Μίμη Πλέσσα, Γιάννη Σπανό κ.α .

 Παραπομπές 

Κατηγορία:Έλληνες τραγουδιστές
Κατηγορία:Έλληνες μουσικολόγοι
Κατηγορία:Έλληνες συνθέτες